bønnekrans
Store norske leksikon,Religion og filosofi,Religionsvitenskap
Bønnekrans er et kjede eller en krans med varierende antall perler som brukes under bønn. Perlene kan være laget av forskjellige materialer, for eksempel stein, ben, glass, eller tre.
I den katolske kirke kalles bønnekransen rosenkrans, og er særlig knyttet til meditasjon over Maria. I den ortodokse kirke tjener bønnekransen til å ledsage Jesusbønnen, og i islam til å ledsage resitasjonen av Allahs 99 vakreste navn.Både i hinduismen og buddhismen er bønnekranser i utstrakt bruk, i hinduismen mest blant asketer. I tibetansk buddhisme bruker både munker, nonner og legfolk bønnekranser som er laget slik at det ved hjelp av dem er mulig å holde telling med inntil flere hundre tusen gjentagelser av en bønneformel (mantra). Les mer i Store norske leksikon bønn rosenkrans